**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL Klaipėdos miesto savivaldybės tarybos 2017 M. LIEPOS 27 D. SPRENDIMO nR. t2-187 „Dėl KULTŪROS BEI MENO PROJEKTŲ FINANSAVIMO KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS NUSTATYMO“ pakeitimo**

1. **Sprendimo projekto esmė, tikslai ir uždaviniai.**

Šio sprendimo projekto parengimą inicijavo Ugdymo ir kultūros departamento Kultūros skyrius siekdamas patobulinti kultūros bei meno projektų vertinimo ekspertų atrankos ir ekspertų darbo tvarkas.

Ekspertų atrankos aprašas atnaujinamas siekiant numatyti galimybę asmenims turintiems meno kūrėjo statusą, suteiktą vadovaujantis Lietuvos Respublikos meno kūrėjo ir meno kūrėjų organizacijų statuso įstatymo tvarka teikti Klaipėdos miesto savivaldybei ekspertinio vertinimo paslaugas, bei siekiant patikslinti minėtąjį teisės aktą, pakeitus kitus su kultūros projektų dalinio finansavimo konkurso organizavimu susijusius teisės aktus.

Ekspertų darbo reglamentas atnaujinamas siekiant jį suvienodinti su pasikeitusia kultūros projektų dalinio finansavimo tvarka bei numatant galimybes efektyviau organizuoti kultūros projektų vertinimo darbą atsakingiems Kultūros skyriaus valstybės tarnautojams.

Klaipėdos miesto savivaldybės tarybai pritarus teikiamiems minėtųjų teisės aktų pakeitimams taip pat būtų nustatyta, kad pasibaigus ekspertų kadencijos laikotarpiui Klaipėdos miesto savivaldybė viešintų Klaipėdos miesto savivaldybei ekspertinio vertinimo paslaugas teikusių asmenų sąrašą. Ekspertų sąrašo viešinimas ekspertų kadencijos laikotarpiu galimai sudarytų prielaidas paraiškų teikėjams daryti įtaką ekspertų priimamiems sprendimams, galimai neleistų ekspertams objektyviai vertinti paraiškų.

Siūlymą viešinti kultūros projektus vertinusių ekspertų pavardes Klaipėdos miesto savivaldybės administracijai pateikė Kultūros švietimo ir sporto komitetas 2019-04-10 posėdyje.

1. **Projekto rengimo priežastys ir kuo remiantis parengtas sprendimo projektas.**

 Šis sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi bei atsižvelgiant į 2019-04-10 Kultūros, švietimo ir sporto komiteto posėdžio protokolą Nr. TAR-31.

1. **Kokių rezultatų laukiama.**

Pritarus šiam sprendimo projektui bus patvirtinti naujos redakcijos Kultūros bei meno projektų vertinimo ekspertų atrankos aprašas bei Kultūros bei meno projektų vertinimo ekspertų darbo reglamentas.

1. **Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

1. **Lėšų poreikis sprendimo įgyvendinimui.**

Nėra.

 **6. Išlaidų sąmatos, skaičiavimai, reikalingi pagrindimai ir paaiškinimai.**

Neteikiama

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Kultūros bei meno projektų vertinimo ekspertų atrankos aprašo lyginamasis variantas, 5 lapai.
2. Kultūros bei meno projektų vertinimo ekspertų darbo reglamento lyginamasis variantas, 4 lapai.

Kultūros skyriaus vedėja Eglė Deltuvaitė